Torna l’oci alternatiu a Sagunt amb una Lluna Plena medieval
04 d’octubre 2018

![Imagen 1](/media/11idseam/15_mac_guillermo-sampedro_02.jpg)

![](/media/fbejyzhg/15_c_llunaplenamedieval_01.jpg)  
  

Amb l’inici del curs escolar comença també la programació d’oci alternatiu que du a terme la Regidoria de Joventut a traves del programa Lluna Plena. Este dissabte es donarà el tret d’eixida al nucli de Sagunt amb un esdeveniment de caràcter medieval al pati del Mercat Municipal, aprofitant la inauguració del Mercat Medieval que organitza la regidoria de Cultura al nucli històric . Jocs, tallers de corones, manualitats, tir amb arc, música, roses, còctels saludables, videojocs, concursos i moltes més coses tindran lloc en este espai de 17 h a 21 h de la vesprada. 

![](/media/wythanj4/15_c_llunaplenamedieval_02.jpg)  
  
Segons explica el regidor de Joventut, Guillermo Sampedro, “es tracta de la primera Lluna Plena de l’any escolar i està destinada a joves de 12 a 18 anys. Amb esta iniciativa aprofitem l’atractiu del mercat medieval de Sagunt i continuem apostant, des de la Regidoria de Joventut, per un oci alternatiu creat per i per als joves. De fet, la idea de fer activitats medievals i les iniciatives i tallers han sigut treballades amb els i les corresponsals dels nostres instituts”.  

![](/media/bzybdpbm/15_c_llunaplenamedieval_03.jpg)  
Per altra banda, durant aquesta setmana s’han dut a terme activitats amb música i jocs en els centres de secundaria dels dos nuclis. Els monitors i monitores de Joventut han realitzat una representativa mostra d´oci als patis i una intervenció en les classes que ha aconseguit arribar a un gran nombre d’adolescents generant així una gran curiositat a centenars d’adolescents del municipi. Les dinàmiques en els centres han sigut tot un èxit i han tingut com a objectiu visibilitzar l’oferta d’oci alternatiu i potenciar programes de participació juvenil com ara Corresponsals i HR Jove.  

![](/media/jlffr4oz/15_c_llunaplenamedieval_06.jpg)  
  
  

​  

​​​​​​

*   [](http://www.facebook.com/sharer.php?u=https://aytosagunto.es/va/actualitat/torna-l-oci-alternatiu-a-sagunt-amb-una-lluna-plena-medieval/ "Facebook")
*   [](http://twitter.com/share?url=https://aytosagunto.es/va/actualitat/torna-l-oci-alternatiu-a-sagunt-amb-una-lluna-plena-medieval/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/torna-l-oci-alternatiu-a-sagunt-amb-una-lluna-plena-medieval/ "Linked In")
*   [](mailto:?body=https://aytosagunto.es/va/actualitat/torna-l-oci-alternatiu-a-sagunt-amb-una-lluna-plena-medieval/)